Document ID: /roh_data/filtered/fineweb-2-filterrobots_roh.jsonl.gz/39382

- La Svizra perda malgrà ina ferma prestaziun il final pitschen a Vancouver.
- Cun la terrada da 2:5 cunter la Russia manchenta la squadra naziunala sia segunda medaglia suenter l'onn 1998.
Al campiunadi mundial dals juniors perda la Svizra il final pitschen cunter la Russia cun 2:5. Quai malgrà ina ferma prestaziun. Uschia manchenta la squadra dal trenader Christian Wohlwend la segunda medaglia da bronz dapi bun 20 onns.
Finlanda gudogna aur
La Finlanda è nov campiun mundial dal hockey dals juniors. En il final a Vancouver han ils Finlandais gudagnà cunter ils Americans cun 3:2. 86 secundas avant la fin ha Kaapo Kakko da TPS Turku fatg il gol decisiv a favur dals Finlandais. Avant avevan ils Americans pudì egualisar in 0:2.
Ils Finlandais gudognan quest onn per la terza giada entaifer tschintg onns il titel. En il mezfinal han ils juniors da la Finlanda gudagnà cunter la Svizra cun 6:1. La Svizra ha terminà il turnier sin il quart plaz. Ella ha pers il final pitschen cunter la Russia cun 2:5.
RR novitads 06:00+